open-index/open-wikipedia-markdown huggingface dataset:
Kalifornská republika

**Kalifornská republika**, nazývaná aj **Bear Flag Republic**  (doslova "republika medvedej zástavy"), bola republika vyhlásená 14. júna 1846 v Sonome americkými osadníkmi. Účastníci deklarovali nezávislosť od Mexika, ale nevytvorili funkčnú vládu. Toto obdobie trvalo 26 dní do 9. júla a na konci armáda USA kontrolovala územie Kalifornie. Hneď ako sa vodcovia republiky dozvedeli, že Spojené Štáty si nárokujú územie Alta California, svoju republiku rozpustili a podporovali úsilie Spojených štátov pripojiť Kaliforniu k USA.

Obdobie Kalifornskej republiky je hlavne známe vytvorením „Bear Flag“ (medvedej zástavy), ktorej symboly sa neskôr stali základom dnešnej zástavy Kalifornie, vrátane názvu „California Republic“. V roku 1850 sa Kalifornia stala 31. štátom USA. 

## Externé odkazy
*"The Bear Flag Revolt' (U.S. National Parks Service)
*John Bidwell, "Frémont in the Conquest of California", *The Century Illustrated Monthly Magazine*, vol. XLI, no. 4, February, 1891
* The Bear Flag Museum

Kategória:Dejiny Kalifornie
Kategória:Zaniknuté štáty
Kategória:Historické územia v USA
Kategória:Zaniknuté republiky
Streamline

„**Streamline**“ je skladba španielskej elektronickej skupiny Newton. Bola vydaná ako singel v roku 1994 v štýle Mákina. Keď bola skladba vydaná, mala veľký úspech v Španielsku a niektorých latinskoamerických krajinách ako Mexiko. Avšak, v roku 2006 bola táto skladba použitá v reklame na Pepsi v spolupráci s Jimmym Fallonom. Originálna dĺžka skladby je 5 minút a 5 sekúnd, ale pre reklamu bola skrátená na 30 sekúnd. Dňa 10. júla 2006 vydavateľstvo SPG Music znovu vydalo skladbu „Streamline“.

## Referencie

## Externé odkazy
*Newton - Streamline na Discogs

## Zdroj

Kategória:Single z 1994
Kategória:Single z 2006
Kategória:Piesne elektronickej hudby
Marfa (Texas)

**Marfa** je americké mesto a sídlo Presidio County v juhozápadnom Texase. Nachádza sa v blízkosti Národného parku Big Bend National Park a pohoria Davis mountains.

Mesto bol založené v roku 1880 ako železničná zastávka. Významným sa stalo počas druhej svetovej vojny, keď sa tu nachádzalo výcvikové stredisko letectva americkej armády.

## Moderné umenie
Mesto sa stalo jedným z centier moderného umenia v sedemdesiatych rokoch, keď sa do mesta prisťahoval newyorský umelec Donald Judd. Svoje diela vystavoval aj v New Yorku, do mesta a okolitého kraja sa ale zamiloval a v Marfe začal vystavovať vo veľkých priestoroch, najprv v prenajatých a neskôr vlastných. Po jeho smrti v roku 1994 pokračujú v jeho diele dve nadácie. Nadácia Chinati Foundation vlastní teraz 10 budov, ktoré sú stálymi expozíciami umelcov ako Carl Andre, Ingólfur Arnarson, John Chamberlain, Dan Flavin, Roni Horn, Ilya Kabakov, Richard Long, Claes Oldenburg, Coosje van Bruggen, John Wesley, a David Rabinowitch.

## Zaujímavosti
Napriek svojej veľkosti je Marfa významným turistickým centrom. Atrakciami sú klasická architektúra Texasu 19 storočia, vrátane historického námestia, stála výstava moderného umenia a galérie v okolí mesta. Atrakciou sú tiež svetelné úkazy, v blízkosti mesta počas noci je možné sledovať hru farieb na oblohe, ktorá je svojho druhu jedinečná v tejto oblasti Spojených štátov. V tejto súvislosti každoročne mesto usporadúva Marfa Lights festival. V Marfe bolo tiež nakrútených niekoľko filmov.

## Referencie

## Zdroj

## Iné projekty

## Externé odkazy
* The Big Bend Sentinel - miestne noviny.
* Nadácia Chinati Foundation/La Fundación Chinati
* http://www.marfafilmfestival.org - Marfa Film Festival

Kategória:Mestá v Texase
Newton (skupina)

**Newton** je španielska elektronická skupina, známa hlavne vďaka svojej skladbe „Streamline“. Jej členovia sú J.J. Verdu, José Vicente Molla a dočasne Juan Carlos Pla. Ich hudobným štýlom je mákina, elektronický hudobný žáner, ktorý bol populárny v Španielsku v 90-tych rokoch. Skupina tiež tvorí hudbu pod pseudonymami Carlton, Crazy Heaven, Edison alebo Omega.

## Diskografia
### Single
*Streamline (Lethal Records, 1994)
*Wanna Dance All Day (Lethal Records, 1996)

## Externé odkazy
*[Newton](http://www.discogs.com/artist/Newton+(5)) na Discogs

Kategória:Elektronické hudobné skupiny
Kategória:Španielske hudobné skupiny
Kategória:Hudobné skupiny z 1994
Pont Louis-Philippe

thumb|Pont Louis-Philippe
**Pont Louis-Philippe** (*Most Ľudovíta Filipa*) je cestný most cez rieku Seinu v Paríži. Nachádza sa vo 4. obvode, kde spája pravý breh a severozápadný cíp ostrova sv. Ľudovíta. Most nesie meno francúzskeho kráľa Ľudovíta Filipa.

## Dejiny
Základný kameň dreveného mosta bol položený 29. júla 1833 pri oslave nástupu Ľudovíta Filipa na trón. Pre verejnosť ho otvorili 26. júla 1834. Počas revolúcie v roku 1848 vyhorel a v roku 1852 bol obnovený pod názvom *pont de la Réforme* (*most Reformy*). Pretože čoskoro nestačil rastúcej premávke, bolo rozhodnuté ho zbúrať a nahradiť iným. 

Nový kamenný most bol postavený v rokoch 1860 – 1862 o niečo ďalej po prúde a na rozdiel od predchádzajúcich stavieb smeruje kolmo na rieku. Most bol otvorený v apríli 1862. V roku 1995 vymenili staré kamenné zábradlie zničené počasím.

## Architektúra
Most postavili inžinieri Edmond-Jules Féline-Romany a Jules Savarin. Kamenný most má tri oblúky, je 100 metrov dlhý a široký 15,20 metra. Piliere sú zdobené kovovou ružicou okolo ktorej je kamenný veniec.

## Iné projekty

## Externé odkazy
* Most na stránkach Paríža 
* Dejiny mosta na Structuare
* Dejiny prvého mosta na Structurae

## Zdroj

Louis-Philippe
Kategória:Kamenné mosty
Kategória:Oblúkové mosty
Kategória:4. obvod (Paríž)
Kategória:Île Saint-Louis
Tobruk

**Tobruk** (slovenský normovaný názov) alebo **Tubruk** (arab. طبرق - Tubruk) je mesto v severovýchodnej časti Líbye v blízkosti hraníc s Egyptom a zároveň prístav ležiaci na pobreží Stredozemného mora. V roku 2006 tu žilo asi 110 000 obyvateľov.

## Dejiny
Mesto s názvom *Antipyrgos* založili v staroveku Gréci ako jednu zo svojich kolónií na pobreží severnej Afriky. V rímskom období slúžil Tobruk ako pevnosť, ktorá strážila hranice provincie Kyrenaika. Neskôr sa mesto stalo dôležitou zastávkou karaván putujúcich pozdĺž pobrežia Stredozemného mora. V roku 1911 ho podobne ako celú Líbyu obsadili Taliani.

### Druhá svetová vojna a boje čs. jednotiek

V priebehu rokov 1941 a 1942 prebehlo v Tobruku a jeho okolí niekoľko bitiek medzi britskou armádou a medzi nemeckými a talianskymi jednotkami (Afrikakorps). Mesto bolo v tejto dobe niekoľkokrát dobyté oboma stranami. 11. apríla 1941 bol Tobruk obkľúčený nemecko-talianskymi vojskami. Obkľúčené územie bránili britské a austrálske jednotky, ktoré boli v októbri 1941 vystriedané čerstvými silami. Medzi ne patrila aj poľská Samostatná brigáda karpatských strelcov, ktorej bol podriadený aj 11. česko-slovenský peší prápor.

Pre česko-slovenské jednotky to bola najväčšia vojnová akcia na Blízkom Východe a v Severnej Afrike. Česko-slovenský peší prápor pod velením podplukovníka Karla Klapálka o sile 643 mužov tu od 21. októbra do 10. decembra 1941 bránil najviac ohrozený západný úsek pevnostného perimetra. V bojoch o Tobruk padlo 14 príslušníkov práporu, 26 bolo ťažko a 55 ľahko zranených.

Boje spojeneckých aj česko-slovenských vojakov dodnes pripomína pamätník a vojenský cintorín. Na stene tobruckého cintorína je vytesaný tento nápis:

### Povojnové obdobie
Po vojne bol Tobruk opäť obnovený a dnes je významným prístavným mestom. Bol v ňom vybudovaný ropný terminál zaisťujúci preklad tejto suroviny z ropného poľa Sarír.

## Referencie

## Zdroje
* 

Kategória:Mestá v Líbyi
Kategória:Prístavné mestá Stredozemného mora
Mary Blair

**Mary Blair**, rodená Mary Robinsonová, (* 21. október 1911, McAlester, Oklahoma, USA – † 26. júl 1978, Soquel, Kalifornia) bola americká výtvarníčka, grafička a ilustrátorka, ktorá sa významným spôsobom podieľala na výrobe animácií pre spoločnosť Walta Disneyho, vytvorila koncept pre filmy ako *Alenka v ríši divov*, *Peter Pan*, *Pieseň juhu* a *Popoluška*. Ilustrovala tiež knihy pre deti. Získala ocenenie ako Disneyho legenda v roku 1991.

## Život
Narodila v štáte Oklahoma, ešte v detstve sa presťahovala do Texasu a neskôr do Kalifornie. Po absolvovaní San Jose State College získala štipendium na Chouinard Art Institute v Los Angeles, kde jej pedagógmi boli umelci ako  Pruett Carter, Russell Morgan a Lawrence Murphy. V roku 1934 sa vydala za Lea Everetta Blaira.

## Kariéra
Po práci v v rôznych animačných spoločnostiach začali s manželom v roku 1940 pracovať pre Walta Disneyho. Po tom, čo opustila na krátku dobu štúdiá v roku 1941 cestovala po juhoamerických krajinách s Waltom a Lilian Disneyovými a ďalšími umelcami kvôli prieskumu trhu v rámci programu amerického prezidenta Franklina D. Roosevelta – *Dobrá susedská politika*.

Začiatok päťdesiatych rokov bol pre štúdiá Walta Disneyho veľmi rušný, takmer každoročne vyprodukovali nový film. V tomto období to boli najznámejšie filmy, ktoré su prisudzované Mary Blairovej – Popoluška (1950), Alenka v ríši divov (1951), Peter Pan (1953). Po dokončení Petra Pana sa stala nezávislou grafičkou a ilustrátorkou, vytvárala reklamnú kampaň pre spoločnosti *Nabisco*, *Pepsodent*, *Maxwell House* a ďalšie. Ilustrovala tiež viaceré knihy, z ktorých niektoré sú v tlači dodnes. Navrhovala tiež vianočné a veľkonočnú výzdobu pre Radio City Music Hall.

Na žiadosť Walta Disneyho začala pracovať na atrakcii nazvanej *Malý svet* (It's a Small World). Atrakcia bola s prispením Pepsi-Coly umiestnená v pavilóne na podporu UNICEF počas svetovej výstavy v New York v roku (1964). Atrakcia sa neskôr presťahovala do Disneylandu a bola viackrát zreplikovaná, napr. v tokijskom, alebo parížskom Disneylande. 

Zomrela v roku 1978 na krvácanie do mozgu.

Mary Blairová inšpirovala mnoho súčasných grafikov a ilustrátorov, posmrtne získala viaceré ocenenie. Najznámejšími sú okrem Legendy Walta Disneyho aj Winsor McCay v roku 1996.

## Externé odkazy
* Legendy Walta Disneyho: Mary Blair
*Fotografia Mary Blairovej v Disneyho štúdiách, 1941
*Cartoon Modern's Mary Blair Week 
*Mary Blair – The Art Cartoon Modern

Kategória:Grafici USA
Kategória:Osobnosti z Oklahomy
Monterrey

**Monterrey** je mexické mesto v štáte Nuevo León v severnom Mexiku. Je deviate najväčšie mesto Mexika a aglomerácia mesta s počtom obyvateľov 4 080 329 je tretia najväčšia v krajine, po aglomeráciach Ciudad de Mexico a Guadalajara. 

## Topológia
Mesto sa nachádza v severovýchodnom Mexiku na úpätí pohoria Sierra Madre Oriental. V tesnej blízkosti mesta sa nachádza hora Cerro de la Silla, ktorá tvorí dominantu mesta a je súčasťou najväčšieho mexického národného parku, Cumbres de Monterrey. Mestom preteká rieka Santa Catarina, ktorá po určité obdobie v roku vysychá.

## Ekonomika
Mesto je obchodným centrom severu krajiny a sídlom mnohých významných medzinárodných firiem. Bolo považované za jedno z najbezpečnejších v Mexiku a jedno z najbezpečnejších v Latinskej Amerike. Je to tiež druhé najbohatšie mesto Mexika a 63. najbohatšie mesto sveta. Je považované za jedno z najrozvinutejších mexických miest s najvyšším príjmom na obyvateľa v krajine.
 
## Referencie

## Iné projekty

## Externé odkazy
* Oficiálna stránka mesta 

## Zdroj
 

Kategória:Mestá v Mexiku
Zoznam hudobných článkov/Ö

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ö3
Ö3 Austria Top 40

Kategória:Zoznamy hudobných článkov
Bystruška potočná

**Bystruška potočná** (*Carabus variolosus*) je nelietavý druh chrobáka z rodu bystrušky (*Carabus*).

Patrí medzi najväčšie chrobáky v Európe. Dorastá do dĺžky 20 až . Jej telo je čiernej farby s miernym leskom. Krovky sú zvýraznené hlbokými jamami, čo ju ľahko odlišuje od ostatných druhov.

Vyskytuje sa zriedka a to najmä v juhovýchodnej, strednej a východnej Európe. Na Slovensku je jej výskyt roztrúsený. Prebýva vo vlhkých lesných spoločenstvách, močiaroch a na brehoch potokov od 300 do  Je úzko naviazaná na potoky a vodné plochy. Zimuje v odumretom dreve alebo v podzemí na brehoch potokov. Loví aj pod vodou a to najmä slimáky, malé kôrovce, hmyz a jeho larvy, žubrienky a malé ryby. Je aktívna hlavne v noci.

## Poddruhy
* *C. variolosus nodulosus*
* *C. variolosus variolosus*

## Referencie

## Iné projekty

## Zdroj
* Bystruška potočná (Carabus variolosus) NAPANT
* Monitoring druhu Carabus variolosus a odhad jeho biotopových nároků na vybraných lokalitách na Vsetínsku
* bystruška potočná – NATURA 2000

Kategória:Živočíchy európskeho významu
Kategória:Bystruškovité
Kategória:Zákonom chránené živočíchy na Slovensku
Miko Hladký

**Miloš „Miko“ Hladký ** (* 21. október 1972, Nitra) je slovenský spevák, spoluzakladateľ a líder rockovej skupiny Gladiator. 

## Diskografia
### Sólové albumy
**Štúdiové:**
* 2003 – *[[Dynamax]]*

### So skupinou Gladiator
**Štúdiové:**
* 1992 – *[[Designation]]*
* 1993 – *[[Made Of Pain|Made of Pain]]*
* 1994 – *[[Third Eye]]*
* 1996 – *[[Dogstime]]*
* 1997 – *[[Legal Drug]]*
* 1999 – *[[… viem, kde boh spí]]*
* 2000 – *[[Babylon Hotel]]*
* 2002 – *[[Črepy]]*
* 2004 – *[[Cesta do neba]]*
* 2006 – *[[Mesto (album)|Mesto]]*
* 2007 – *[[… ako predtým]]*
* 2009 – *[[Hlavu maj hore]]*

**Koncertné:**
* 2008 – *[[Live (Gladiator)|Live]]*

**Výberové:**
* 2002 – *[[Single 1994 – 2002|Single: 1994 – 2002]]*
* 2011 – *[[20 rokov: 1991 – 2011]]*

**Neoficiálne:**
* 1990 – *[[Predohra smrti (Overture Of Death)|Predohra smrti]]*

**DVD:**
* 2008 – *[[Live (Gladiator DVD)|Live]]*

## Referencie

## Externé odkazy
* Miko HLADKÝ na Facebooku

Kategória:Gladiator
Kategória:Slovenskí rockoví speváci
Kategória:Slovenskí rockoví gitaristi
Kategória:Slovenskí heavymetaloví speváci
Kategória:Slovenskí heavymetaloví gitaristi
Kategória:Osobnosti z Nitry
Aiči D1A

**Aiči D1A** (Spojencami označovaný ako *Susie*) bol dvojsedadlový dvojplošníkový palubný strmhlavý bombardér japonského námorného letectva s oficiálnym označením námorný bombardér typ 94 v prípade verzie **D1A1** a typ 96 v prípade verzie **D1A2**.

## Bojové nasadenie
Lietadlá D1A2 sa zúčastnili útoku na lode na rieke Jangtze 12. decembra 1937 čo viedlo k potopeniu americkej bojovej lode *Panay* a k poškodeniu britskej bojovej lode *Ladybird*.

V dobe začatia bojov medzi Spojencami a Japoncami v roku 1941 slúžilo približne 60 až 70 kusov týchto strojov na lietadlových lodiach, ale nikdy neboli nasadené v prvej línii.

## Špecifikácie (D1A2)
### Technické údaje
* **Posádka:** 2
* **Dĺžka:** 
* **Rozpätie:** 
* **Výška:** 
* **Plocha krídel:** 
* **Pohonná jednotka:** 1× vzduchom chladený hviezdicový piestový motor Nakadžima Hikari 1 s výkonom 544 kW (730 k)

### Výkony
* **Maximálna rýchlosť:** /hod
* **Dostup:** 
* **Dolet:** 

### Výzbroj
* 2x pevný guľomet typ 92 kalibru 
* 1x pohyblivý guľomet typ 92 kalibru 
* 1x  bomba pod trupom
* 2x  bomba pod krídlami

## Pozri aj
### Súvisiaci vývoj
* Heinkel He 50
* Heinkel He 66

### Nástupca
* Aiči D3A

## Referencie

## Zdroje
* COLLIER, Basil. *Japanese Aircraft of World War II.* London: Sidgwick&Jackson, 1979. 144 s. ISBN 0-283-98399-X

Kategória:Lietadlá druhej svetovej vojny
Kategória:Japonské bombardovacie lietadlá
Kategória:Lietadlá Aiči
Kategória:Strmhlavé bombardovacie lietadlá
Európska kanoistická asociácia

150px|náhľad|Maratónska kanoistika 150px|náhľad|Rýchlostná kanoistika 150px|náhľad|Vodný zjazd 150px|náhľad|Kanoe pólo 150px|náhľad|Voľnoštýliarska kanoistika 150px|náhľad|Dračie lode 

**Európska kanoistická asociácia** (skr. **ECA** – *European Canoe Association*) je európska športová organizácia združujúca 45 národných kanoistických zväzov európskych štátov. Vznikla v roku 1994 a sídli v Záhrebe, v Chorvátsku. Na jej čele v súčasnosti stojí Brit Albert Woods. ECA je riadnym členom ICF.

## Kanoistické disciplíny
Ako zastrešujúca európska organizácia, organizuje ECA podujatia v týchto siedmich kanoistických disciplínach:
* rýchlostná kanoistika
* vodný slalom
* canoe polo
* kanoistický maratón
* vodný zjazd
* dračie lode
* voľnoštýliarska kanoistika
* va'a

## Členské zväzy

## Podujatia
* Majstrovstvá Európy vo vodnom slalome
* Majstrovstvá Európy v rýchlostnej kanoistike
* Majstrovstvá Európy v canoe pole
* Majstrovstvá Európy vo vodnom zjazde
* Majstrovstvá Európy v kanoistickom maratóne
* Majstrovstvá Európy v dračích lodiach
* Majstrovstvá Európy vo voľnoštýliarskej kanoistike
* Majstrovstvá Európy vo va'a
**Kluby**
* Európsky pohár klubov v kanoe póle
* Európsky pohár klubov v dračích lodiach

## Pozri aj
* Medzinárodná kanoistická federácia

## Externé odkazy
* Oficiálna stránka ECA  

Kanoistika
Kategória:Canoe polo
Kategória:Rýchlostná kanoistika
Kategória:Vodný slalom
Kategória:Vodný zjazd
Kategória:Organizácie založené v 1994
No Stress

„**No Stress**“ je skladba francúzskeho house DJa Laurenta Wolfa. Bola vydaná ako prvý singel z jeho šiesteho albumu *[[Wash My World]]*. Na skladbe vokálne spolupracoval Eric Carter, ktorý ale nebol uvedený ako spolupracovník na obale singlu. Singel bol vydaná v apríli 2008 a dosiahol veľký úspech v krajinách ako Francúzsko či Belgicko.

## Zoznam skladieb
* **CD singel**

* **CD maxi**

* **12" maxi**

* **Digital download**

## Rebríčky a certifikácie

### Pozície v rebríčkoch

### Koncoročné pozície v rebríčkoch

### Certifikácie

## Referencie

## Externé odkazy
* „No Stress“, hudobné video

Kategória:Single z 2008
Kategória:Single z 2009
Kategória:Piesne Laurenta Wolfa
Pont de Grenelle

thumb|Pont de Grenelle
**Pont de Grenelle** (*Grenellský most*) je cestný most cez rieku Seinu v Paríži. Prechádza cez južný okraj ostrova Cygnes a spája 16. obvod na pravom brehu a 15. obvod na ľavom. Most bol pomenovaný podľa bývalej obce Grenelle pripojenej k Paríži v roku 1860, ktorá sa stala súčasťou 15. obvodu.

## Dejiny
Prvý most Grenelle bol postavený v roku 1827 z dreva na murovaných pilieroch. Mal šesť oblúkov. Tento most sa však zrútil v rocku 1873 a tak bolo o rok neskôr rozhodnuté o postavení nového železného mosta na pôvodných pilieroch. V roku 1961 bolo rozhodnuté most rekonštruovať. Starý most bol zbúraný a nahradený súčasnou stavbou v rokoch 1966 – 1968.

## Architektúra
Oceľový most je tvorený dvomi hlavnými oblúkmi s rozpätím 85 metrov, ktoré sa klenú cez ramená rieky,  dlhým oblúkom na ostrove Cygnes a 15 metrovým oblúkom na každej strane nábrežia. Celková dĺžka mosta je 220 metrov a šírka 30 metrov (22 metrov vozovka a 4 metre pre každý chodník).

## Iné projekty

## Externé odkazy
* Most na stránkach Paríža 
* Dejiny mosta na Structuare

## Zdroj

Grenelle
Kategória:15. obvod (Paríž)
Kategória:16. obvod (Paríž)
Kategória:Oceľové mosty
Kategória:Trámové mosty
Pont Rouelle

thumb|Pont Rouelle cez pravé rameno Seiny
**Pont Rouelle** (*Most Rouelle*) je železničný most cez rieku Seinu v Paríži. Prechádza cez ostrov Cygnes a spája 15. obvod na pravom brehu a 16. obvod na ľavom. Most slúži pre linku prímestskej železnice RER C.

## Dejiny
Most bol postavený pri príležitosti svetovej výstavy v roku 1900. V roku 1924 tu bola skončená osobná doprava pre stratovosť a v roku 1936 bol most uzavretý aj pre nákladnú dopravu. V rokoch 1984 – 1985 prešiel celkovou rekonštrukciou a svojmu účelu začal opäť slúžiť v roku 1988, kedy bola uvedená do prevádzky nová vetva linky RER C.

## Architektúra
Niektoré časti oblúkového mosta sú murované, konštrukcie cez rieku sú oceľové. Jeho celková dĺžka je asi 370 metrov a šírka 20 metrov.

Most sa skladá z niekoľkých rôznych častí. Na pravom brehu sú tri murované oblúky pod ktorými vedie nábrežná vozovka, nasleduje jeden kovový oblúk (85,7 metra), ktorý sa klenie až na ostrov Cygnes. Cez ostrov bol postavený jeden kamenný oblúk a odtiaľ na ľavý breh pokračuje opäť oceľový most usadený na dvoch pilieroch.

## Iné projekty

## Externé odkazy
* Dejiny mosta na Structuare
 
## Zdroj

Rouelle
Kategória:15. obvod (Paríž)
Kategória:16. obvod (Paríž)
Kategória:Železničné mosty vo Francúzsku
Paradise

„**Paradise**“ je skladba britskej alternatívnej rockovej skupiny Coldplay. Bola vydaná dňa 12. septembra 2011 ako druhý singel z ich albumu *[[Mylo Xyloto]]*. Singel debutoval dňa 12. septembra 2011 o 7:50 v rozhlasovej show *[[The Chris Moyles Show]]* na BBC Radio 1. Singel bol ohlásený spolu s názvom albumu *Mylo Xyloto* dňa 12. augusta 2011.

## Zoznam skladieb

## Pozície v rebríčkoch

## Referencie

## Externé odkazy
* „Paradise“ na Discogs
* 

Kategória:Piesne skupiny Coldplay
Kategória:Single z 2011
Kategória:Rockové balady
Kategória:Piesne z 2011
Tech house

**Tech house** je subžáner housu, ktorý v sebe spája prvky minimal techna s emocionálnym deep house. Žáner prišiel do popredia koncom 90-tych rokov v amerických kluboch ako soulom ovplyvnené detroit techno, ktoré obsahovalo prvky housu. Ako povedal jeden kritik z Amazon.com tento štýl spája "stabilné techno rytmy so soulom a vľúdnosťou housu". Termín tech house je údajne vytvorený britským DJom Mr. C.

Na rozdiel od progresívneho housu, ktorý vznikom na európskej tanečnej scéne v rovnakom čase, tech house nepredstavuje odtrhnutie od elektronickej jednoduchosti, ale drží si inú úroveň, tým, že experimentuje s jednoduchosťou subžánrov techna. Dosiahnutím mainstreamovej popularity medzi rokmi 2000 až 2005, sa z tech housu vytvoril žáner spojený z rôznych hudobných štýlov, tzv. electro house.

## Subžánre
### Electrotech
Electrotech vznikol v Západnej Európe koncom roku 2000 ako výsledok spojenia vysoko-útočných basov z electroclashu s hlavnou štruktúrou tech housu. Príkladmi electrotechu sú: „All You Need“ od Miss Kittin, „Keep Control“ od Sono, „This World“ od Slam a „I Want You“ by Paris Avenue.

V tomot môže byť electrotech považovaný za predchodcu electro housu.

### Deeptech
Deeptech je odvodenou formou electrotechu, ktorý je silne ovplyvnený deep a progresívneho housu. Žiadna definovaná skladba nedokladuje, že deeptech existuje, čo značí, že názov mohol byť vytvorený z rôznych konceptov, ktoré tvoria "temnú" atmosféru.

### Pumptech (pumping house)
Pumping (tech) house je ďalší, oveľa úspešnejší subžáner tech housu, ktorý vznikol v Južnej Európe, keď trojica "The Biz", skladajúca sa z DJa Bennyho Benassiho a dvoch švajčiarskych/francúzskych spevákov vytvorili hit „Satisfaction“ koncom roku 2002. Hlavný znak zvuku bol charakterizovaný modulovanými basovými linkami, minimalistickými údermi a ťažkými dozvukmi použitými v každom riffe alebo robotický hlas. Pumping house dosiahol najväčší úspech medzi rokmi 2003 až 2005, pričom mnoho európskych producentov (predvšetkým Vanguard, Royal Gigolos a Global Deejays) vytvorilo svoje vlastné zmeny v tomto štýle.

## Významný interpreti

*D-Unity
*Mr. C
*Dom Kane
*Eddie Richards
*Terry Francis
*Justin Bailey
*Layo & Bushwacka!
*Hernan Cattaneo
*Jean F. Cochois
*Jay Tripwire
*Marco V

*John Tejada
*Tony Thomas
*Lee Burridge
*Craig Richards
*Laurent Garnier
*Ian Pooley
*Nigel Richards
*Mark Knight
*Mark Dynamix
*Uros Umek
*Jay Lumen
*Juraj Grafik
*David Amo
*Joris Voorn
*Sasha Tamanovic

## Referencie

Kategória:House hudobné žánre
Kategória:Techno hudobné žánre
Kategória:Elektronické hudobné žánre
Clang

**Clang** je front end kompilátor pre programovacie jazyky C, C++ a Objective-C. Využíva LLVM ako svoj back end. Cieľom je ponúknuť náhradu za GCC. Vývoj je sponzorovaný okrem iného firmou Apple a zdrojový kód je licencovaný pod BSD-like open-source licenciou.

Clang podporuje väčšinu prepínačov GCC a je teda plnohodnotnou náhradou GCC. Mnoho veľkých projektov (FreeBSD, Chromium, Boost atd.) je skompilovatelných pomocou clangu. Rýchlosť kompilácie je výrazne vyššia než GCC a výsledný kód je porovnateľný. Clang ponúka výrazne kvalitnejšiu diagnostiku chýb v zdrojovom kóde.

## Referencie

## Pozri aj
*LLVM

## Externé odkazy
* Oficiálna stránka

Kategória:Kompilátory
Kategória:Slobodný softvér
Kategória:Programovací jazyk C
Pont d’Iéna

náhľad|Pont d’Iéna
**Pont d’Iéna** (*[[Jena|Jenský]] most*) je cestný most cez  rieku Seinu v Paríži. Spája 16. obvod na pravom brehu a 7. obvod na ľavom. Most bol pomenovaný podľa bitky pri Jene v roku 1806, v ktorej Napoleon Bonaparte porazil pruskú armádu. Od roku 1975 je most zaradený medzi historické pamiatky.

## Dejiny
Impulz k postaveniu mosta vzišiel od cisára Napoleona, ktorý v roku 1807 vydal dekrét ktorým bolo rozhodnuté i mene mosta. Stavba prebiehala v rokoch 18081814. Počas okupácie Paríža pruskými vojakmi chcel generál Blücher, ktorý bol v bitke pri Jene porazený, vyhodiť most do vzduchu, ale kráľ Ľudovít XVIII. tomu zabránil. Most bol premenovaný na *Pont de l’École Militaire* (*Most Vojenskej školy*) a boli znesení orli, ktorí ho zdobili. Názov i výzdoba sa mostu vrátila až za vlády Ľudovíta Filipa. Počas svetovej výstavy v roku 1900 slúžil most na výstavné účely a doprava bola odklonená. Most bol tiež pri tejto príležitosti rozšírený na 24 metrov o kovové chodníky. Ďalšie rozšírenie mostu na súčasných 35 metrov prebehlo pred svetovou výstavou v roku 1937.

## Architektúra
Most je kamenný s piatimi oblúkmi s rozpätím 28 metrov, jeho celková dĺžka je 155 metrov a šírka 35 metrov.

Jeho štyri piliere zdobia cisárski orli. V roku 1853 pribudli na koncoch mosta štyri sochy. Na pravom brehu je galský bojovník (autor Antoine Préault) a rímsky bojovník (Louis Daumas). Na ľavom brehu je arabský bojovník (Jean-Jacques Feuchère) a grécky bojovník (François Devault).

## Iné projekty

## Externé odkazy
* Most na stránkach Paríža 
* Dejiny mosta na Structurae
* Záznam v evidencii historických pamiatok
 
## Zdroj

Iéna
Kategória:7. obvod (Paríž)
Kategória:16. obvod (Paríž)
Kategória:Historické pamiatky v Paríži
Kategória:Oblúkové mosty
Kategória:Kamenné mosty
Kategória:Športoviská na Letných olympijských hrách 2024
Pont de Tolbiac

thumb|Pont de Tolbiac
**Pont de Tolbiac** (*Most Tolbiac*) je cestný most cez rieku Seinu v Paríži. Spája 12. obvod na pravom brehu a 13. obvod na ľavom.

## Dejiny
Most bol postavený počas urbanistického rozvoja obytných štvrtí vo východnej časti Paríža v 2. polovici 19. storočia. O stavbe rozhodla mestská rada v roku 1876, pretože vtedajšie mosty Pont National a Pont de Bercy boli od sebe dosť vzdialené. So stavbou bolo začaté v roku 1879 a most bol dokončený v roku 1882. V roku 1943 bol most zasiahnutý pri náletoch spojencov.

## Názov
Meno mosta je odvodené od názvu ulice *Rue de Tolbiac*. Tolbiac (z latinského *Tolbiacum*) je bývalý názov nemeckého mesta Zülpich ležiaceho medzi Bonnom a Aachenom. V roku 496 sa tu odohrala bitka v ktorej franský kráľ Chlodovik I. zvíťazil nad Alamanmi.

## Architektúra
Most je murovaný s piatimi oblúkmi, jeho celková dĺžka je 168 metrov a šírka 20 metrov.

## Most v literatúre
V románe o súkromnom detektívovi Nestorovi Burmovi od spisovateľa Léa Maleta *Brouillard au pont de Tolbiac* (Hmla na moste Tolbiac) z roku 1956 je zmienka o tomto moste.

## Iné projekty

## Externé odkazy
* Most na stránkach Paríža 
* Dejiny mosta na Structurae
 
## Zdroj

Tolbiac
Kategória:12. obvod (Paríž)
Kategória:13. obvod (Paríž)
Kategória:Oblúkové mosty
San Marcos (Texas)

**San Marcos** je americké mesto v Caldwell County, v severovýchodnom Texase. Rozprestiera na brehoch rieky rovnakého mena. Je súčasťou aglomerácie Austin-Round Rock-San Marcos. 

V roku 2008 bolo vyhlásené za najlepšie mesto pre výchovu detí - "Best Place to Raise Your Kids".

## Školstvo a voľný čas
Centrom vysokého školstva v meste je University of Texas, kde študuje viac ako 20 000 študentov. Univerzita je zameraná hlavne na vyššie stupne vzdelávania.

Regionálne známe je miestne outlet centrum. V meste sa nachádza komunita hispánskych Američanov a Afroameričanov, ktorých kultúru mesto podporuje. Osobitý charakter dáva mestu i študentská hudobná scéna.

## Referencie
 

## Iné projekty

## Externé odkazy
* Oficiálna stránka
* Texas State University - San Marcos

Kategória:Mestá v Texase
Pont de la Tournelle

thumb|Pont de la Tournelle
**Pont de la Tournelle** (*Most Vežička*) je most cez rieku Seinu v Paríži. Spája ostrov svätého Ľudovíta patriaci do 4. obvodu a ľavý breh (5. obvod). Od roku 1759 sa pri tomto moste meria úroveň povodní na rieke.

## Dejiny
Na mieste dnešného mosta stál už v stredoveku drevený most, ktorý zničila povodeň v roku 1651. V roku 1656 bol nahradený kamenným mostom. Tento bol zbúraný v roku 1918 a v rokoch 1928 – 1930 bol postavený súčasný most.

Jeho názov je odvodený z malej veže, ktorá bola súčasťou mestských hradieb postavených v12. storočí za Filipa II. Augusta.

## Architektúra
Stavbu navrhli architekti Louis Guidetti a Pierre Guidetti. Železobetónový most je tvorený jedným hlavným oblúkom a dvomi menšími po stranách. Celková dĺžka je  a šírka  (vozovka , dva chodníky ). Na ľavom brehu je most zdobený 14 metrov vysokým stĺpom na ktorom stojí socha patrónky Paríža, svätej Geneviève, ktorej autorom je Paul Landowski.

## Iné projekty

## Externé odkazy
* Most na stránkach Paríža 
 
## Zdroj

Tournelle
Kategória:4. obvod (Paríž)
Kategória:5. obvod (Paríž)
Kategória:Île Saint-Louis
Kategória:Betónové mosty
Kategória:Oblúkové mosty
Call on Me

„**Call on Me**“ je skladba švédskeho DJa Eric Prydza. Single dosiahol veľký predajný úspech a dosiahol vrcholové pozície v mnohých hitparádach. Singel „Call On Me“ je tiež známy svojím hudobným videom, kde niekoľko žien a jeden muž predvádzajú aerobik, ktorý je v sexuálne sugestívnom štýle.

## Zoznam skladieb

;CD Singel
# „Call on Me“ (Radio Edit) –2:51
# „Call on Me“ (Eric Prydz vs. Retarded Funk Mix) –7:34

;CD maxi singel
# „Call on Me“ (Radio Edit) –2:51
# „Call on Me“ (Eric Prydz vs. Retarded Funk Mix) –7:34
# „Call on Me“ (JJ Stockholm Club Mix) –7:51
# „Call on Me“ (Filterheadz Remix) –7:07
# „Call on Me“ (Red Kult Dub Pass 2 Mix) –7:53
# „Call on Me“ (Video) (Dirty Version)

;DVD Singel
# „Call on Me“ (Video – Daytime Version)
# „Call on Me“ (Video – Late Night Version)
# „Call on Me“ (Radio Edit) –2:51
# „Call on Me“ (Eric Prydz vs. Retarded Funk Mix) –7:34
# Photo Gallery

;Digital download
# „Call on Me“ (Radio Edit) –2:51
# „Call on Me“ (Eric Prydz vs. Retarded Funk Mix) –7:34

;Nealbumové single
# „Call on Me“ (Angello & Ingrosso Remix) – 6:53

## Rebríčky a certifikácie

### Pozície v rebríčkoch

### Koncoročné pozície v rebríčkoch

### Certifikácie

## Referencie

Kategória:Single z 2004
Kategória:Piesne Erica Prydza
Kategória:Debutové single
Pont de Sully

thumb|Pont de Sully
**Pont de Sully** (*Most Sully*) je cestný most cez rieku Seinu v Paríži. Spája 4. obvod na pravom brehu a 5. obvod na ľavom. Sú to vlastne dva samostatné mosty, ktoré vychádzajú z východnej špičky ostrova svätého Ľudovíta.

## Dejiny
V 19. storočí na jeho mieste stáli dva rôzne mosty spájajúce ostrov s oboma brehmi. *Passerelle Damiette* vedúci na pravý breh a *Passerelle de Constantine* vedúci na ľavý breh. Išlo o zavesené mosty. Prvý bol zničený za revolúcie v roku 1848, druhý sa zrútil po korózii lán v roku 1872. Súčasný most bol postavený v rámci stavebných úprav Paríža barónom Haussmannom v rokoch 1874 – 1877. Most bol pomenovaný podľa Maximiliena de Béthune, vojvodu zo Sully (1560 – 1641), ministra Henricha IV.

## Architektúra
Tento dvojitý most navrhli inžinieri Paul Vaudrey a Gustave Brosselin. Most je postavený v uhle zhruba 45° voči brehu, takže jeho južná časť ponúka výhľad na nábrežie ostrova sv. Ľudovíta a na katedrálu Notre-Dame na ostrove Cité.

Južná časť mosta je dlhšia. Meria 159 metrov a skladá sa z troch liatinových oblúkov (46,3 – 49,5 – 46,3 metra).

Severná časť prekračuje menšie rameno Seiny, takže je dlhá len 82 metrov. Jej stredný liatinový oblúk meria 42,3 metra a dva murované postranné každý 15,3 metra.

Celková dĺžka mosta i s ostrovnou časťou je 256 metrov. Jeho šírka je 20 metrov –  tvorí vozovka a 8 metrov chodníky.

## Iné projekty

## Externé odkazy
* Most na stránkach Paríža 
* Dejiny ľavej časti mosta na Structurae
* Dejiny pravej časti mosta na Structurae
 
## Zdroj

Sully
Kategória:4. obvod (Paríž)
Kategória:5. obvod (Paríž)
Kategória:Île Saint-Louis
Kategória:Oblúkové mosty
LLVM

**Low level virtual machine** (**LLVM**) je modulárna infraštruktúra, zahŕňajúca optimalizujúci kompilátor a toolchain, napísaná v C++, navrhnutá pre compile-time, link-time, run-time a idle-time optimalizácie programov napísaných v ľubovoľnom programovacom jazyku. Pôvodne implementované pre C/C++, od jazyku nezávislý dizajn (a úspech) LLVM naštartovalo širokú škálu prekladačov, vrátane Objective-C, Fortran, Ada, Haskell, Java bytecode, Python, Ruby, REALBasic, ActionScript, GLSL a ďalšie.

## Referencie

## Pozri aj
* Clang C/C++ prekladač

## Externé odkazy
* Oficiálna stránka

Kategória:Kompilátory
Kategória:Slobodný softvér
Pont Saint-Louis

thumb|Pont Saint-Louis
**Pont Saint-Louis** (*Most [[Ľudovít IX. (Francúzsko)|svätého Ľudovíta]]*) je cestný most cez rieku Seinu v Paríži. Nachádza sa v 4. obvode, kde spája východný cíp ostrova Cité a západnú časť ostrova svätého Ľudovíta.

## Dejiny
Súčasný most je už siedmy v poradí na tomto mieste. Prvý most medzi oboma ostrovmi bol *pont Saint-Landry* postavený v rokoch 1630 – 1634. V roku 1717 bol nahradený novým dreveným mostom so siedmimi oblúkmi, ktorému sa pre jeho farbu hovorilo *Pont Rouge* (*Červený most*). Túto stavbu zničila povodeň v roku 1795. V roku 1804 bol postavený nový most z dubového dreva s dvomi oblúkmi, dlhý 70 metrov a široký . Tento most bol zbúraný už v roku 1811 v dôsledku zosuvu pôdy a nahradený novým visutým mostom v roku 1842. O 20 rokov neskôr bol miesto visutého mosta postavený kovový most s jedným oblúkom s rozpätím 64 metrov. Tento bol zbúraný v roku 1939 a nahradený v roku 1941 železnou lávkou. Súčasný most bol postavený v rokoch 1969 – 1970.

## Architektúra
Most je oceľový s jedným oblúkom, jeho celková dĺžka je 67 metrov a šírka 16 metrov.

## Iné projekty

## Externé odkazy
* Most na stránkach Paríža 
* Dejiny mosta na Structurae
 
## Zdroj

Saint-Louis
Kategória:4. obvod (Paríž)
Kategória:Île de la Cité
Kategória:Île Saint-Louis
Kategória:Oceľové mosty
Kategória:Trámové mosty
Plano (Texas)

**Plano** je americké mesto v Collin County v centrálnom Texase. V roku 2010 malo mesto 259 841 obyvateľov, čo ho zaradilo na 9. miesto v Texase a na 71. miesto v celých Spojených štátoch. Je súčasťou aglomerácie Dallas-Fort Worth.

Sídli tu množstvo známych firiem, napríklad Alliance Data, Cinemark Theatres, Dell Services, Dr Pepper Snapple Group, Ericsson, Frito-Lay, HP Enterprise Services, J. C. Penney, Pizza Hut, Rent-A-Center, a Siemens PLM Software. Zakladateľ a majiteľ firmy EDS, Ross Perot, bol kandidátom na prezidenta Spojených štátov.

## Zaujímavosti
V roku 2005 ho vyhlásila CNN za najlepšie mesto pre život na západe Spojených štátov. V roku 2006 sa v rámci celých USA umiestnilo na 11. mieste. V roku 2008 *[[Forbes (magazín)|Forbes]]* zaradil Plano spolu s Highland Parkom a University Parkom medzi tri najlepšie predmestia Dallasu. V roku 2008 dokonca United States Census Bureau označil Plano ako najbohatšie mesto USA v kategórii mestá nad 250 000 obyvateľov.

## Vývoj počtu obyvateľov

## Referencie

 

## Iné projekty

## Externé odkazy
* Oficiálna stránka
* Plano Economic Development Board
* Plano Convention and Visitors Bureau
* Living in Plano & Collin County, TX 
* Handbook of Texas
* Tourism Guide to Plano, Texas 

Kategória:Mestá v Texase
Petit-Pont

thumb|Petit-Pont
**Petit-Pont** (*Malý most*) je kamenný most cez rieku Seinu v Paríži. Spája ostrov Cité (4. obvod) s 5. obvodom na ľavom brehu.

## Dejiny
Prvý drevený most v týchto miestach existoval už v rímskej dobe. Jeho názov *Malý most* sa používal pre odlíšenie od *Grand-Pont* (*Veľký most*) (v súčasnosti Pont au Change), ktorý viedol z ostrova Cité cez širšie rameno rieky na pravý breh.

V roku 1185 tu bol postavený nový drevený most, ktorý však zničila povodeň v roku 1196. Medzi rokmi 1200 – 1390 tu bolo postavených postupne päť mostov. V roku 1394 tu dal postaviť ďalší most s tromi oblúkmi Karol VI. Tento most bol obnovený medzi rokmi 1406 – 1416 a vydržal až do 18. storočia. V roku 1718 bol zničený požiarom a o rok neskôr bol nahradený dreveným mostom. V roku 1850 sa začalo so stavbou kamenného mosta, ktorý bol otvorený v roku 1853.

## Architektúra
Most je kamenný s jediným oblúkom, jeho celková dĺžka je 32 metrov a šírka 20 metrov ( vozovka a  pre každý chodník).

## Iné projekty

## Externé odkazy
* Most na stránkach Paríža 
* Dejiny mosta na Structurae
 
## Zdroj

Kategória:Mosty cez Seinu v Paríži
Kategória:4. obvod (Paríž)
Kategória:5. obvod (Paríž)
Kategória:Île de la Cité
Kategória:Kamenné mosty
Kategória:Oblúkové mosty
Pont de l’Archevêché

thumb|Pont de l'Archevêché
**Pont de l'Archevêché** (*Arcibiskupský most*) je most cez rieku Seinu v Paríži. Spája východný cíp ostrova Cité (4. obvod) a 5. obvod na ľavom brehu.

## Dejiny
Most bol pomenovaný podľa arcibiskupského sídla, ktoré stálo juhovýchodne od katedrály Notre-Dame medzi ňou a Seinou. Táto budova bola zničená pri proticirkevných nepokojoch v dňoch 14. a 15. februára 1831. Most bol postavený v rok 1828. V roku 1850 ho kúpilo mesto Paríž.

## Architektúra
Most postavil inžinier Plouard. Piliere mosta sú založené na drevených pilótach. Most je murovaný na troch oblúkoch, jeho celková dĺžka je 68 metrov a šírka 11 metrov (vozovka , dva chodníky ). Oblúky majú rozpätie 15 – 17 – 15 metrov. V roku 1910 bolo rozhodnuté, že most bude prestavaný, lebo šírka oblúkov je príliš malá pre plynulú riečnu dopravu, nakoniec ale k tomu nikdy nedošlo.

## Iné projekty

## Externé odkazy
* Most na stránkach Paríža 
* Dejiny mosta na Structurae
 
## Zdroj

Archevêché
Kategória:4. obvod (Paríž)
Kategória:5. obvod (Paríž)
Kategória:Île de la Cité
Kategória:Oblúkové mosty
Pont d’Arcole

thumb|Pont d'Arcole
**Pont d'Arcole** (*Arcolský most*) je cestný most cez rieku Seinu v Paríži. Nachádza sa v 4. obvode, kde spája pravý breh pri Parížskej radnici a ostrov Cité, kde stojí nemocnica Hôtel-Dieu. Most bol pomenovaný podľa bitky pri talianskom meste Arcole v ktorej Napoleon Bonaparte v roku 1796 porazil Rakúsko.

## Dejiny
O výstavbe mosta na tomto mieste sa uvažovalo už v 18. storočí, ale visutý most pre chodcov tu bol vybudovaný až v roku 1828. V rokoch 1854 – 1856 bol nahradený pevnejším kovovým mostom, ktorý umožňoval aj prejazd vozidiel. 16. februára 1888 sa most prepadol o , takže musel byť spevnený. V rokoch 1994 a 1995 bol most znovu preskúmaný. Cez tento most dorazili v auguste 1944 prvé vozidlá  2. obrnenej divízie generála Leclerca do centra pri oslobodzovaní Paríža.

## Architektúra
Most má jeden železný oblúk, celková dĺžka mosta je 80 metrov a šírka 20 metrov ( vozovka,  každý chodník).

## Iné projekty

## Externé odkazy
* Most na stránkach Paríža 
* Dejiny mosta na Structurae
 
## Zdroj

Arcole
Kategória:4. obvod (Paríž)
Kategória:Île de la Cité
Kategória:Oceľové mosty
Kategória:Oblúkové mosty
Pont au Change

thumb|Pont au Change
**Pont au Change** (*Zmenárenský most*) je most v Paríži cez rieku Seinu. Spája ostrov Cité pri justičnom paláci a Conciergerie (*Boulevard du Palais*) a pravý breh pri divadle Châtelet (Boulevard de Sébastopol). Leží na hranici medzi 1. a 4. obvodom. 

## Dejiny
Prvý most bol v týchto miestach postavený už v 9. storočí za panovania Karola II. Holého. Nazýval sa *Grand-Pont* (Veľký most) pre odlíšenie od Petit-Pont (Malého mosta), ktorý viedol cez menšie rameno rieky. Svoje súčasné meno získal podľa toho, že na moste sídlili prví makléri nazývaní *courratiers de change*. Okrem nich tu mali obchody i zlatníci a klenotníci, takže most bol tak zastavaný, že z neho nebolo vidieť na Seinu. Most bol zničený požiarom v roku 1621 a v rokoch 1639 – 1647 postavený ako kamenný so siedmimi oblúkmi. V tej dobe bol najdlhším mostom v Paríži. Domy, ktoré na ňom stáli, boli zbúrané v roku 1786. Aj tento most bol zbúraný a v rokoch 1858 – 1860 za vlády Napoleona III. nahradený súčasnou stavbou.

## Architektúra
Most je murovaný s tromi oblúkmi, dlhý 103 a široký 30 metrov. 

## Iné projekty

## Externé odkazy
* Dejiny mosta 
 
## Zdroj

Change
Kategória:1. obvod (Paríž)
Kategória:4. obvod (Paríž)
Kategória:Île de la Cité
Pont de l’Alma

thumb|Pont de l'Alma
[thumb|Vodíková stanica [Air Liquide v Pont de l'Alma]]
**Pont de l'Alma** (*[[Alma (rieka)|Almský]] most*) je most cez rieku Seinu v Paríži. Spája 8. obvod na pravom brehu a 7. obvod na ľavom. Most bol pomenovaný podľa bitky pri rieke Alme v roku 1854 počas Krymskej vojny.

## Dejiny
Prvý kamenný most s tromi oblúkmi bol postavený v rokoch 1854 – 1856. Pôvodne mal byť dokončený už v roku 1855 pri príležitosti výstavy, ale nakoniec bol otvorený za účasti Napoleona III. 2. apríla 1856. Pri svetovej výstave v roku 1900 bol most rozšírený na strane proti prúdu o lávku, ktorej sa hovorilo *passerelle de l'Alma* (*Almská lávka*). V roku 1970 bol most zbúraný a v roku 1974 kompletne prestavaný.

## Architektúra
thumb|Socha Zuáva
Most je murovaný, má jeden hlavný oblúk cez Seinu a dva malé na nábrežie, jeho celková dĺžka je 153 metrov a šírka 42 metrov. 

Piliere pôvodného mostu boli zdobené štyrmi sochami, ktoré predstavovali štyri pluky z Krymskej vojny – Zuáva, Granátnika (autor Georges Diebolt), Vojenského poľovníka a Delostrelca (autor Arnaud). Pri prestavbe mosta v 70. rokoch boli sochy premiestnené. Socha Poľovníka sa nachádza v Bois de Vincennes, Granátnik je v Dijone a Delostrelec bol premiestnený do La Fère v departemente Aisne.

Len socha Zuáva zostala pri moste. Táto socha slúžila po roku 1856 ako verejný ukazovateľ stavu povodní na Seine. Keď voda dosahovala Zuávovi k nohám boli zvyčajne uzavreté cesty na naplavenine. Keď hladina dosahovala k jeho stehnám prestala byť Seina splavná. Pri povodni v roku 1910 dosahovala voda až na ramená sochy. Po roku 1970 už socha stratila tento zmysel, lebo bola umiestnenú v inej výške. Úrovne povodní sú zaznamenávané pri Pont de la Tournelle.

## Iné projekty

## Externé odkazy
* Most na stránkach Paríža 
* Dejiny mosta na Structurae
* Fotografie mostu počas povodní

## Zdroj

Alma
Kategória:7. obvod (Paríž)
Kategória:8. obvod (Paríž)
Kategória:Oceľové mosty
Kategória:Oblúkové mosty
Jazdecký portrét Karola V.

**Jazdecký portrét Karola V.** (tal. *Ritratto di Carlo V a cavallo*) je názov portrétneho diela talianskeho renesančného umelca Tiziana.

## Tizianova sláva

Umelecká sláva Tiziana, jedného z vrcholných predstaviteľov benátskeho maliarstva, umožnila umelcovi nadväzovať kontakty s poprednými osobnosťami vtedajšej doby. K jedným z najprominentnejších obdivovateľov Tizianovho diela patril cisársky rod Habsburgovcov. Od tridsiatych rokov 16. storočia sa datuje nadviazanie stykov s týmito Tizianovými významnými mecenášmi, ktorých záujem v najväčšej miere prispel k umelcovej celosvetovej sláve. Do toho obdobia spadá i vznik jazdeckého portrétu cisára Karola V.

## Okolnosti vzniku diela

Námetom obrazu, nazývaného aj *Cisár Karol V. pri Mühlbergu*, sa stala významná historická udalosť znamenajúca posilnenie pozície katolicizmu – bitka pri Mühlbergu – v apríli 1547. V nej spojené vojenské oddiely Rímskonemeckej ríše, Španielska a Uhorska porazili vojská protestantských krajín združených v Šmalkaldskom spolku. V nasledujúcom roku sa v bavorskom Augsburgu zišiel ríšsky snem, počas ktorého vzniklo toto, jedno z najslávnejších Tizianových diel.

## Kompozícia a ikonografia

Maľba zachytáva cisára Karola V. v brnení sediac na koni, vychádzajúceho z lesného porastu do otvorenej krajiny. Zdanlivo jednoduchá skladba v sebe skrýva zložitý symbolizmus. Predovšetkým tu ide o samotnú postavu cisára, ktorý výzorom pripomína stredovekého rytiera v zbroji po víťaznom súboji. V pravej ruke zviera kopiju pripomínajúcu zbraň svätého Juraja či kopiju Longina, ktorou rímsky vojak prebodol bok ukrižovaného Ježiša Krista. Karolova vzpriamená postava, zovreté pery a pohľad upriamený do diaľky jednoznačne zobrazujú muža oslavujúceho svoj triumf. V tomto prípade ide o triumf katolicizmu nad protestantskou herézou. Tento fakt má zdôrazniť aj farba oblohy; tmavá farba vyjadrujúca nepokojnú minulosť postupne prechádza do jasnej oblohy čo má symbolizovať príchod nových, mierových čias.

Ako predloha postavy cisára Tizianovi poslúžila jazdecká socha cisára Marca Aurelia na rímskom Kapitole ako aj rôzne rytiny Albrechta Dürera a Hansa Burgkmaira. 

## Zdroje

* Obraz na www.museodelprado.es 
* I. Krsek, *Tizian*, Odeon, Praha, 1976
* Dielo na www.wga.hu

Kategória:Tiziano Vecelli
Kategória:Museo del Prado
Kategória:Renesančné výtvarné umenie
Kategória:Portréty
Pair (Francúzsko)

**Pair** [vyslov: pér] (franc. < starofr. per < lat. par = rovný (v hodnosti), spoločník rovného, súdruh) bola vyššia šľachtická hodnosť vo francúzskych monarchiách. 

Pairom sa stávala osobnosť z prostredia šľachty, ktorá sa stala členom kráľovskej rady. Kráľovská rada bola poradným orgánom kráľa, tiež volila kráľa, ak vznikla potreba. Pairi rozhodovali aj o následníctve, ak nebolo v priamej línii. Pairov menovali monarchovia. Títo šľachtici požívali výhody a príjmy z titulu tejto hodnosti a boli členmi kráľovskej rodiny, s ktorou spolu zasadali v rade. Mali právo vstupu na kráľove pozemky v povoze, mohli tancovať s kráľovými príbuznými, zúčastňovali sa kráľovej omše. Vždy mali titul vojvodu a ich manželky vojvodkyne. Táto hodnosť bola dedičná „po meči“. 

Prvýkrát boli pairi (v novšom poňatí) ustanovení v roku 1275 kráľom Filipom III.. Vymenoval 12 pairov, z nich bolo 6 cirkevných prelátov a šesť  laických šľachticov. Právo zasadať v kráľovskej rade mali do roku 1667, kedy boli ich politické právomoci oslabené. V tomto roku pairi prešli do parížskeho magistrátu ako prísediaci jeho predsedu s právom nosiť na zasadaniach meč. 

Počas Francúzskej revolúcie bola hodnosť „pair“ zrušená. Obnovená bola pre členov panskej snemovne (Hornej komory Národného zhromaždenia), od roku 1831 prestala byť dedičná a zanikla 1848. Fungovala teda v obdobiach dvoch Reštaurácií, Sto dní a Júlovej monarchie.

## Zdroj
*    

Kategória:Šľachtické tituly
Kategória:Francúzsko
Praha (Texas)

thumb|Takto víta návštevníkov mestečko Praha v Texase
**Praha** je malé mestečko v Texase, ktoré leží cca  na juhozápad od Austinu. Bolo založené českými prisťahovalcami. Nachádza sa na 29°40'11.81" severnej šírky a 97° 4'1.07" západnej dĺžky.

## Dejiny
Pôvodný názov osady, na ktorom vyrástla Praha, bol Mulberry, toto meno dali miestu prví anglickí osadníci James C. Duff, William Criswell a Leroy Criswell. Toto miesto bolo známe aj pod menom Hottentot, ktoré pravdepodobne vzniklo podľa vyhnancov žijúcich v okolí.

Prví českí prisťahovalci sem prišli v roku 1854, kedy na tomto mieste Čech Mathias Novak zakúpil 100 akrov pôdy, na ktorej postavil dom. V ňom prebiehali prvé české mestské oslavy. Jeho príchod prilákal ďalších českých usadlíkov, ktorými boli John Baca, Joseph Vyuiala, Andreas Gallia, Joseph Hajek, Frank Vacl, a George Morysek. V roku 1858 bolo mesto pomenované Praha na počesť hlavného mesta rodnej krajiny. Toto malé mesto v následujúcich rokoch pozvoľna rástlo. V roku 1865 Joseph Bithowski, cisterciácky kňaz, nechal postaviť malý kostol a o polnoci na Štedrý deň toho roku bola slúžená prvá omša. V roku 1868 bola založená verejná škola a v osemdesiatych rokoch devätnásteho storočia boli v texaskej Prahe tri obchody, reštaurácie a nový kostol, ktorý slúžil ako materská farnosť pre okolité mestečká. Pošta bola otvorená v roku 1884, v roku 1896 bola založená česká katolícka škola.

Po roku 1873 začala Praha postupne upadať, pretože železničná spoločnosť Southern Pacific Railroad položila koľaje asi kilometer a pol severne od mestečka. V blízkosti koľají bolo založené nové mesto Flatonia a toto nové mesto začalo preťahovať všetko podnikanie.

Na svojom vrchole v osemdesiatych rokoch devätnásteho storočia mala Praha približne 700 obyvateľov, naopak v priebehu dvadsiateho storočia počet obyvateľov nikdy neprekročil sto. V roku 1906 bola uzatvorená pošta, v roku 1968 klesla populácia mestečka na 25 obyvateľov a nakoniec v roku 1973 bola uzatvorená ako obecná, tak verejná škola.

V tomto pomaly vymierajúcom mestečku je zaujímavý maľovaný kostol Svätej Márie (anglicky: St. Mary's Church) v štýle americkej gotiky, okolo ktorého sa vždy od roku 1855 v polovici augusta usporadúva slávnosť *Praha Fest*. Každoročne zaznie polka a sú pripravované tradičné české koláče s poamerikanizovaným menom kolaches. Toto meno sa pre pečivo viac či menej podobné českým a slovenským koláčom používa po celých Spojených štátoch.

Za druhej svetovej vojny získala Praha v Texase smutné prvenstvo; mala najviac mŕtvych vojakov v pomere k celkovej populácií mesta. Najtragickejší bol rok 1944, keď zahynulo 9 vojakov. V okolí mesta sú tri kaplnky venované práve týmto obetiam.

Tieto straty viedli k veľkým sporom a potýčkam s nemeckými obyvateľmi okolitých dedín.

## Externé odkazy
* Reportáž Českého Rozhlasu
* Niekoľko fotografií na Texasescapes.com

## Zdroj

Kategória:Mestá v Texase
Kategória:Pomenovania podľa Prahy